Document ID: 32009D0977

KOMISIJOS SPRENDIMAS
2009 m. gruodžio 16 d.
dėl 2009 m. Bendrijos finansinės paramos valstybių narių išlaidoms, patirtoms įgyvendinant tam tikrus žuvininkystės kontrolės, tikrinimo ir priežiūros projektus, padengti
(pranešta dokumentu Nr. C(2009) 9935)
(Tekstas autentiškas tik danų, vokiečių, graikų, ispanų, italų, latvių, olandų, portugalų, rumunų, švedų ir anglų kalbomis)
(2009/977/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 21 straipsnį,
kadangi:
(1)
Remdamasi valstybių narių 2009 m. žuvininkystės kontrolės programose pateiktais prašymais gauti Bendrijos bendrąjį finansavimą, Komisija priėmė Sprendimą 2009/746/EB (2), pagal kurį liko nepanaudotų 2009 m. žvejybos kontrolei skirtų lėšų.
(2)
Tą nepanaudotą 2009 m. biudžeto dalį dabar reikėtų paskirstyti nauju sprendimu.
(3)
Pagal Reglamento (EB) Nr. 861/2006 21 straipsnio 2 dalį valstybių narių paprašyta pateikti prašymus skirti papildomų lėšų, susijusių su Komisijos nustatytomis prioritetinėmis sritimis, t. y. duomenų automatizavimu ir valdymu, naujosiomis technologijomis ir seminarais neteisėtos, nedeklaruojamos ir nereglamentuojamos žvejybos klausimais.
(4)
Atsižvelgiant į tai ir į biudžeto apribojimus, prašymai skirti Bendrijos lėšų tokiems veiksmams, kaip bandomieji projektai, patrulinių laivų ir orlaivių statyba, įgyvendinti, buvo atmesti, nes jie nepriskiriami pirmiau nurodytoms prioritetinėms sritims.
(5)
Bendrijos finansinė parama gali būti skiriama pagal paraiškas, susijusias su Reglamento (EB) Nr. 861/2006 8 straipsnio a punkte išvardytais veiksmais.
(6)
Paraiškos gauti Bendrijos finansinę paramą turi atitikti Komisijos reglamente (EB) Nr. 391/2007 (3) nustatytas taisykles.
(7)
Tikslinga laikantis Reglamento (EB) Nr. 861/2006 15 straipsnyje nustatytų ribų nustatyti didžiausią Bendrijos finansinės paramos dydį bei normą ir sąlygas, kuriomis tokia parama gali būti skiriama.
(8)
Siekiant skatinti investuoti į Komisijos nustatytų prioritetinių veiksmų įgyvendinimą ir atsižvelgiant į neigiamą finansų krizės poveikį valstybių narių biudžetams, su pirmiau nurodytomis prioritetinėmis sritimis susijusioms išlaidoms padengti turėtų būti taikoma didelė bendrojo finansavimo norma, laikantis Reglamento (EB) Nr. 861/2006 15 straipsnyje nustatytų ribų.
(9)
Kad būtų galima skirti paramą už automatinę buvimo vietos nustatymo įrangą, ta įranga turėtų atitikti 2003 m. gruodžio 18 d. Komisijos reglamente (EB) Nr. 2244/2003, nustatančiame išsamias nuostatas dėl palydovinio ryšio laivų stebėjimo sistemų (4), nustatytus reikalavimus.
(10)
Kad būtų galima skirti paramą už žvejybos laivuose įrengtą elektroninio duomenų registravimo ir perdavimo įrangą, ta įranga turi atitikti 2008 m. lapkričio 3 d. Komisijos reglamente (EB) Nr. 1077/2008, kuriuo nustatomos išsamios Tarybos reglamento (EB) Nr. 1966/2006 dėl duomenų apie žvejybos veiklą elektroninio registravimo ir perdavimo bei dėl nuotolinio aptikimo priemonių įgyvendinimo taisyklės ir panaikinamas Reglamentas (EB) Nr. 1566/2007 (5), nustatytus reikalavimus.
(11)
Šiame sprendime nustatytos priemonės atitinka Žuvininkystės ir akvakultūros komiteto nuomonę,
PRIĖMĖ ŠĮ SPRENDIMĄ:
1 straipsnis
Dalykas
Šiuo sprendimu nustatoma 2009 m. Bendrijos finansinė parama valstybių narių išlaidoms, patirtoms 2009 m. įgyvendinant tam tikrus bendrosios žuvininkystės politikos (BŽP) stebėsenos ir kontrolės sistemų projektus, padengti, kaip nurodyta Tarybos reglamento (EB) Nr. 861/2006 8 straipsnio a punkte. Jame nustatoma Bendrijos finansinės paramos suma kiekvienai valstybei narei, Bendrijos finansinės paramos norma ir sąlygos, kuriomis ši parama gali būti skiriama.
2 straipsnis
Neįvykdytų įsipareigojimų klausimo sprendimas
Visas sumas, kurias prašoma kompensuoti, atitinkamos valstybės narės sumoka iki 2013 m. birželio 30 d. Po tos dienos valstybių narių sumokėtos sumos nekompensuojamos. Su šiuo sprendimu susiję nepanaudoti biudžeto asignavimai panaikinami ne vėliau kaip iki 2014 m. gruodžio 31 d.
3 straipsnis
Naujosios technologijos ir IT tinklai
1. Kompiuterinių technologijų įsigijimo, diegimo bei techninės pagalbos ir IT tinklų įrengimo siekiant užtikrinti veiksmingą ir saugų keitimąsi duomenimis, susijusiais su žuvininkystės veiklos stebėsena, kontrole ir priežiūra, išlaidoms, patirtoms įgyvendinant I priede nurodytus projektus, padengti gali būti skiriama 50 % reikalavimus atitinkančių išlaidų finansinė parama, laikantis tame priede nustatytų ribų.
2. Jei I priede nurodytos išlaidos yra susijusios su laivų stebėjimo sistema (LSS), elektroninio duomenų registravimo ir perdavimo sistemomis (EDRPS) arba neteisėta, nereguliuojama ir nereglamentuojama (NNN) žvejyba, 1 dalyje nurodyta bendrojo finansavimo norma yra 95 %.
4 straipsnis
Automatinė buvimo vietos nustatymo įranga
1. Automatinės buvimo vietos nustatymo įrangos, užtikrinančios nuotolinį žvejybos laivų buvimo vietos stebėjimą žvejybos stebėjimo centre, naudojantis laivų stebėjimo sistema, įsigijimo ir montavimo žvejybos laivuose išlaidoms, patirtoms įgyvendinant II priede nurodytus projektus, padengti gali būti skiriama 95 % reikalavimus atitinkančių išlaidų finansinė parama, laikantis tame priede nustatytų ribų.
2. 1 dalyje nurodyta finansinė parama vienam laivui yra ne didesnė kaip 1 500 EUR.
3. Kad būtų galima skirti 1 dalyje nurodytą paramą už automatinę buvimo vietos nustatymo įrangą, ta įranga turi atitikti Reglamente (EB) Nr. 2244/2003 nustatytus reikalavimus.
5 straipsnis
Elektroninio duomenų registravimo ir perdavimo sistemos
EDRPS būtinų dalių kūrimo, įsigijimo, diegimo ir techninės pagalbos, siekiant užtikrinti veiksmingą ir saugų keitimąsi duomenimis, susijusiais su žuvininkystės veiklos stebėsena, kontrole ir priežiūra, išlaidoms, patirtoms įgyvendinant III priede nurodytus projektus, padengti gali būti skiriama 95 % reikalavimus atitinkančių išlaidų finansinė parama, laikantis tame priede nustatytų ribų.
6 straipsnis
Elektroninio duomenų registravimo ir perdavimo įranga
1. EDRPS įrangos, užtikrinančios galimybę laivuose elektroniniu būdu registruoti duomenis apie žuvininkystės veiklą ir juos perduoti žvejybos stebėjimo centrui, įsigijimo ir montavimo žvejybos laivuose išlaidoms, patirtoms įgyvendinant IV priede nurodytus projektus, padengti gali būti skiriama 95 % reikalavimus atitinkančių išlaidų finansinė parama, laikantis tame priede nustatytų ribų.
2. Nepažeidžiant 4 dalies, 1 dalyje nurodyta finansinė parama vienam laivui yra ne didesnė kaip 3 000 EUR.
3. Kad būtų galima skirti paramą už EDRPS įrangą, ta įranga turi atitikti Reglamente (EB) Nr. 1077/2008 nustatytus reikalavimus.
4. Jei įranga atlieka EDRPS ir LSS funkcijas ir atitinka reglamentuose (EB) Nr. 2244/2003 ir (EB) Nr. 1077/2008 nustatytus reikalavimus, šio straipsnio 1 dalyje nurodyta finansinė parama yra ne didesnė kaip 4 500 EUR.
7 straipsnis
Mokymo ir mainų programos
1. Už stebėseną, kontrolę ir priežiūrą žuvininkystės sektoriuje atsakingų valstybės tarnautojų mokymo ir mainų programų išlaidoms, patirtoms įgyvendinant V priede nurodytus projektus, padengti gali būti skiriama 50 % reikalavimus atitinkančių išlaidų finansinė parama, laikantis tame priede nustatytų ribų.
2. Jei V priede nurodytos išlaidos yra susijusios su seminarais NNN žvejybos klausimais, 1 dalyje nurodyta bendrojo finansavimo norma yra 95 %.
8 straipsnis
Visa didžiausia Bendrijos paramos suma kiekvienai valstybei narei
Visa numatoma išlaidų suma, visa pagal šį sprendimą atrinktų projektų įgyvendinimo išlaidų suma ir visa didžiausia Bendrijos paramos suma, pagal šį sprendimą skiriama kiekvienai valstybei narei, yra:
(EUR)
Valstybė narė
Nacionalinėje žuvininkystės kontrolės programoje numatytos išlaidos
Pagal šį sprendimą atrinktų projektų įgyvendinimo išlaidos
Bendrijos finansinė parama
Danija
3 638 843
1 143 733
1 057 867
Vokietija
2 426 282
1 017 000
828 400
Airija
1 143 000
800 000
300 000
Graikija
2 500 000
907 895
525 000
Ispanija
10 695 000
3 783 000
2 526 000
Italija
4 990 000
3 140 000
2 897 500
Latvija
15 652
15 652
14 869
Nyderlandai
1 910 000
450 000
427 500
Portugalija
7 439 055
4 171 655
2 635 194
Rumunija
15 600
15 600
7 800
Švedija
1 550 000
700 000
600 000
Jungtinė Karalystė
1 153 763
911 161
779 870
Iš viso
37 477 195
17 055 696
12 600 000
9 straipsnis
Adresatai
Šis sprendimas skirtas Danijos Karalystei, Vokietijos Federacinei Respublikai, Airijai, Graikijos Respublikai, Ispanijos Karalystei, Italijos Respublikai, Latvijos Respublikai, Nyderlandų Karalystei, Portugalijos Respublikai, Rumunijai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
Priimta Briuselyje 2009 m. gruodžio 16 d.

Labels: 12
11
15
6